Кристоф Мекел
Тракл

Превод от немски: Венцеслав Константинов, —

chitanka.info

… излезе после от недрата на нощта,

в ръце с просмуканата потна кърпа на смъртта си,

променяйки следите си като бради или клепачи,

премина през тревата на ония ноемврийски заливи,

в които златото на есента се спичаше на мухъл,

преля масло̀то от угасналите бъзови светилници

в очите на заспали жерави,

а там, където лястовичите следи изчезват сред дима,

съзря стареещите ангели, облегнати на лятото,

помогна им да си свалят кървящите крила,

преслуша рухващите небеса

след погледите им, които капеха през мрака…

1958

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.